b'\n_START_ARTICLE_\nKristina Hafner\n_START_SECTION_\n\xc5\xbdivljenje in delo\n_START_PARAGRAPH_\nKristina Hafner se je rodila v \xc5\xbdabnici. Bila je u\xc4\x8diteljica in ve\xc4\x8d let ravnateljica osnovne \xc5\xa1ole v Ljubljani. Sodelovala je pri sestavljanju \xc5\xa1olskih u\xc4\x8dbenikov, prevajala leposlovje iz tujih jezikov, najve\xc4\x8d iz franco\xc5\xa1\xc4\x8dine, sama pa napisala nekaj uspelih mladinskih povesti, v katerih je prepri\xc4\x8dljivo prikazovala usode mladih ljudi. Med letoma 1938 in 1944 je objavljala svoje mladinske povesti v reviji Vrtec.'